CELEX: 32021D1117
Language: bg
Date: 2021-06-28 00:00:00
Title: Решение (ЕС) 2021/1117 на Съвета от 28 юни 2021 година за подписването от името на Европейския съюз и временното прилагане на протокола за прилагане на Споразумението за партньорство в сектора на рибарството между Република Габон и Европейската общност (2021—2026 г.)

8.7.2021   
               
               
                  BG
               
               
                  Официален вестник на Европейския съюз
               
               
                  L 242/3
               
            
         РЕШЕНИЕ (ЕС) 2021/1117 НА СЪВЕТА
         от 28 юни 2021 година
         за подписването от името на Европейския съюз и временното прилагане на протокола за прилагане на Споразумението за партньорство в сектора на рибарството между Република Габон и Европейската общност (2021—2026 г.)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43 във връзка с член 218, параграф 5 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за партньорство в сектора на рибарството между Република Габон и Европейската общност (1) (наричано по-нататък „Споразумението“), одобрено съгласно Регламент (ЕО) № 450/2007 на Съвета (2), влезе в сила на 11 юни 2007 г. Срокът на действие на протокола, за определяне на възможностите за риболов и на финансовото участие, предвидени в Споразумението за партньорство в сектора на рибарството между Европейския съюз и Република Габон (3), подписан на 24 юли 2013 г. (наричан по-нататък „протоколът от 2013 г.“), изтече на 23 юли 2016 г.
                  
               
                     (2)
                  
                  
                     На 22 октомври 2015 г. Съветът упълномощи Комисията да започне преговори с правителството на Република Габон (наричана по-нататък „Габон“) с оглед на сключването на нов протокол. Преговорите приключиха успешно и протоколът за прилагане на Споразумението за партньорство в сектора на рибарството между Република Габон и Европейската общност (2021—2026 г.) (наричан по-нататък „протоколът“) беше парафиран на 10 февруари 2021 г.
                  
               
                     (3)
                  
                  
                     Целта на Споразумението и на протокола е да се даде възможност на Съюза и на Габон да работят в по-тясно сътрудничество за по-нататъшно насърчаване на разработването на политика на устойчиво рибарство и за отговорно използване на рибните ресурси в риболовната зона на Габон и в Атлантическия океан, като същевременно се допринесе за осигуряването на достойни условия на труд в сектора на рибарството.
                  
               
                     (4)
                  
                  
                     Протоколът следва да влезе в сила възможно най-скоро с оглед на икономическото значение, свързано с риболовните дейности на Съюза в риболовната зона на Габон и с необходимостта да се намали, доколкото е възможно, периодът на прекъсване на тези дейности след изтичането на срока на действие на протокола от 2013 г.
                  
               
                     (5)
                  
                  
                     Протоколът следва да бъде подписан и да се прилага временно до приключване на процедурите, необходими за влизането му в сила,
                  
               ПРИЕ НАСТОЯЩОТО РЕШЕНИЕ:
         
            Член 1
            Разрешава се подписването от името на Съюза на протокола за прилагане на Споразумението за партньорство в сектора на рибарството между Република Габон и Европейската общност (2021—2026 г.) (наричан по-долу „протоколът“), при условие на сключването на посочения протокол (4).
         
         
            Член 2
            Председателят на Съвета е оправомощен да посочи лицето (лицата), упълномощено(и) да подпише(ат) Протокола от името на Съюза.
         
         
            Член 3
            Протоколът се прилага временно, считано от датата на подписването му (5), до приключване на процедурите, необходими за влизането му в сила.
         
         
            Член 4
            Настоящото решение влиза в сила в деня на приемането му.
         
         
            Съставено в Люксембург на 28 юни 2021 година.
            
               
                  За Съвета
               
               
                  Председател
               
               M. do C. ANTUNES
            
         
         
            (1)  ОВ L 109, 26.4.2007 г., стр. 3.
         
            (2)  Регламент (ЕО) № 450/2007 на Съвета от 16 април 2007 г. за сключване на Споразумение за партньорство в сектора на рибарството между Република Габон и Европейската общност (ОВ L 109, 26.4.2007 г., стр. 1).
         
            (3)  ОВ L 250, 20.9.2013 г., стр. 2.
         
            (4)  Текстът на протокола е публикуван в ОВ L 242, 8.7.2021 г..
         
            (5)  Датата, от която протоколът ще бъде прилаган временно, ще бъде публикувана в Официален вестник на Европейския съюз от генералния секретариат на Съвета.